LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 110**

**2020. gada 20.maijā**

 Atklāta sēde, sākas plkst. 10.00, beidzas plkst. 10.57

Attālināti, videokonferences formātā

Piedalās:

**komisijas deputāti:**

**Juris Rancāns** *(komisijas priekšsēdētājs)*,

**Aldis Blumbergs** *(komisijas priekšsēdētāja biedrs)*,

**Edvīns Šnore *(komisijas sekretārs)*,**

**Raimonds Bergmanis,**

**Ivans Klementjevs,**

**Ainars Latkovskis,**

**Mārtiņš Staķis,**

**Atis Zakatistovs,**

**Normunds Žunna**

**komisijas darbinieki**: vecākā konsultante Ieva Barvika, konsultante Kristiāna Bumbiere;

**citas personas:**

* Ministru prezidenta parlamentārā sekretāre **Evika Siliņa**;
* Starpinstitūciju darbības koordinācijas grupas vadītājs **Mārtiņš Baltmanis**;
* Krīzes vadības padomes sekretariāta vadītājs **Kaspars Druvaskalns**;
* Ārlietu ministrijas parlamentārā sekretāre **Zanda Kalniņa-Lukaševica**;
* Iekšlietu ministrijas parlamentārā sekretāre **Signe Bole**;
* Veselība ministrijas Veselības aprūpes departamenta direktore **Antra Valdmane**;
* Veselības ministrijas Sabiedrības veselības departamenta direktore **Santa Līviņa**;
* Aizsardzības ministrijas valsts sekretārs **Jānis Garisons**;
* Satiksmes ministrijas valsts sekretāre **Ilonda Stepanova**;
* Ekonomikas ministrijas valsts sekretāra vietniece **Zaiga Liepiņa**;
* Izglītības un zinātnes ministrijas valsts sekretāre **Līga Lejiņa**;
* Latvijas Pašvaldību savienības padomnieks **Aino Salmiņš**;
* Latvijas Republikas tiesībsarga vietniece **Ineta Piļāne**;
* Saeimas Sabiedrisko attiecību biroja Preses dienesta vecākā konsultante **Elīna Gulbe**;

**mediju pārstāvji:** Ainārs Leijējs;

**Sēdi vada:** komisijaspriekšsēdētājs J.Rancāns,

**Protokolē:** K.Bumbiere.

Darba kārtība:

1. Aktuālā situācija ar Covid-19 izplatību saistītā valsts apdraudējuma pārvarēšanā.
2. Ministru kabineta 2020. gada 12. maija rīkojums Nr. 257 par grozījumiem Ministru kabineta 2020. gada 12. marta rīkojumā Nr. 103 “Par ārkārtējās situācijas izsludināšanu””.
3. Ministru kabineta 2020. gada 14. maija rīkojums Nr. 258 par grozījumiem Ministru kabineta 2020. gada 12. marta rīkojumā Nr. 103 “Par ārkārtējās situācijas izsludināšanu””.
4. Dažādi.

**Izskatāmie dokumenti:**

1. Saeimas lēmuma projekts uz 1 lp.
2. Ministru prezidenta 2020. gada 13. maija vēstule Nr.90/TA-861 (2020) uz 1 lp.
3. Ministru kabineta 2020. gada 12. maija rīkojums Nr. 257 “Grozījumi Ministru kabineta 2020. gada 12. marta rīkojumā Nr. 103” “Par ārkārtējās situācijas izsludināšanu”” uz 2 lp.
4. Ministru kabineta 2020. gada 12. maija sēdes protokola Nr. 32 38.§ izraksts uz 1 lp.
5. Ministru prezidenta 2020. gada 15. maija vēstule Nr.90/TA-886 (2020) uz 1 lp.
6. Ministru kabineta 2020. gada 14. maija rīkojums Nr. 258 “Grozījumi Ministru kabineta 2020. gada 12. marta rīkojumā Nr. 103” “Par ārkārtējās situācijas izsludināšanu”” uz 5 lp.
7. Ministru kabineta 2020. gada 14. maija sēdes protokola Nr. 33 14.§ izraksts uz 1 lp.

**J.Rancāns** iepazīstina ar komisijas sēdes darba kārtību, dod vārdu uzaicinātajām personām iepazīstināšanai ar aktuālo situāciju ar Covid-19 izplatību saistītā valsts apdraudējuma pārvarēšanā un Ministru kabineta 12.maija rīkojumā Nr.257 un 14.maija rīkojumā Nr.258, ar kuriem grozīts 2020. gada 12. marta rīkojums Nr. 103 “Par ārkārtējās situācijas izsludināšanu”, noteikto.

**E.Siliņa** informē komisijas deputātus par Ministru kabineta 2020. gada 12. maija rīkojumā Nr. 257 “Grozījumi Ministru kabineta 2020. gada 12. marta rīkojumā Nr. 103 “Par ārkārtējās situācijas izsludināšanu”” iekļauto: atvieglojumiem saistībā ar recepšu medikamentu, medicīnas ierīču piegādes iespējām uz personas dzīvesvietu, atvieglojot cilvēku došanos uz aptieku; par pašizolāciju personām, kuras atrodas Latvijā, kā pārvadātāji; Ārlietu ministrijas pienākumu sadarbībā ar Veselības ministriju un Ekonomikas ministriju lemt par tādu eksporta preču licenču izsniegšanu, kurām ir nepieciešamas šādas atļaujas; par noteikumu, ka no teritorijas attīstības plānošanas normatīvajiem aktiem izrietošo un līdz 2020. gada 23.martam uzsākto teritorijas plānojumu publisko apspriešanu termiņos netiek ieskaitīts laiks, kad valsts teritorijā ir ārkārtējā situācija. E.Siliņa turpina, iepazīstinot ar Ministru kabineta 2020. gada 14.maija rīkojumā Nr.258 “Grozījumi Ministru kabineta 2020. gada 12. marta rīkojumā Nr. 103” “Par ārkārtējās situācijas izsludināšanu”” iekļauto: tika koriģēts, kas atbild par mācību norisi militārajās un iekšlietu sistēmas mācību iestādēs, kā arī Ieslodzījumu vietu pārvaldes Mācību centrā; noteikts kultūras, reliģiskās darbības veikšanas, izklaides, sporta un citas atpūtas vietu darba uzsākšanas laiks; joprojām ir aizliegta bērnu izklaides pasākumu norise iekštelpās; nedaudz koriģēti personu konvojēšanas noteikumi; vesela rinda nosacījumu, kas attiecas uz personām, kuras ir ieradušās no ārvalstīm; noteikumi attiecībā uz izveidoto Baltijas telpu, kur var brīvi ceļot; koriģētas prasības par tām personām, kuras joprojām pakļaujas kontrolei saistībā ar 14 dienu pašizolāciju; vairākas prasības par starptautisko pārvadājumu nosacījumiem; prasības ārlietu ministram vai Robežsardzes priekšniekam izdarīt izņēmumus attiecībā uz personu, transportlīdzekļu pārvietošanos Eiropas Savienības ārējās robežšķērsošanas vietās; par tiesībām Valsts aizsardzības militāro objektu un iepirkumu centram iepirkt individuālos aizsardzības līdzekļus un palīdzības sniegšanu Itālijas Republikai, Sanmarīno Republikai, Spānijas Karalistei. Tāpat E.Siliņa informē par plānoto jauno juridisko ietvaru, kas varētu stāties spēkā pēc 9.jūnija un regulētu ierobežojumus.

**M.Baltmanis** informē par aktualitātēm saistībā ar jau iepirkto dezinfekcijas līdzekļu izdali, kā arī jaunu individuālo aizsardzības līdzekļu iepirkšanu un izdali, informē par plānoto palīdzību ar nodrošinājumu ar cimdiem centralizēto eksāmenu norišu vietās.

**K.Druvaskalns** komentē, ka E.Siliņa visu korekti izklāstīja, Krīzes vadības padomes sekretariātam šobrīd nav, ko piebilst. Aicina atbalstīt Ministru kabineta rīkojumus.

**Z.Kalniņa-Lukaševica** iepazīstina ar Ārlietu ministrijas kompetencē esošajām aktualitātēm, kas skar ceļošanu starp trim Baltijas valstīm, par repatriācijas reisiem, iedzīvotāju interesi par iespēju atgriezties Latvijā no ārvalstīm.

**S.Bole** papildinot informē par izmaiņām saistībā ar Valsts policijas veicamo un turpmāk plānoto kontroli.

**A.Valdmane** saistībā ar Veselības ministrijas kompetencē esošajiem jautājumiem informē, ka epidemioloģiskā situācija vērtējama, kā stabila, tiek uzraudzīta situācija saistībā ar saslimšanu un inficētajām personām. Informē, ka pakāpeniski tiek paplašināta veselības aprūpes pakalpojumu pieejamība, tāpat informē par Neatliekamās medicīniskās palīdzības dienesta plānotajām atkārtotajām pārbaudēm sociālās aprūpes centros, ņemot vērā tur pastāvošos riskus, kā arī par izmaiņām testēšanas algoritmā un kārtību tam, kā tiek pārtraukta pacientu izolācija.

**S.Līviņa** papildina, ka turpinās cilvēku testēšana saistībā ar identificētajiem grupveida uzliesmojumiem, situācija tiek rūpīgi uzraudzīta, kā arī tiek sekots līdzi citās valstīs notiekošajam.

**I.Stepanova** informē par būtiskākajiem grozījumiem Ministru kabineta rīkojumā, kas skar Satiksmes ministrijas kompetenci – par atļauto kustību starp Baltijas valstīm, atsāktajiem *AirBaltic* lidojumiem, nosacījumiem, kā šobrīd strādā lidosta, kā arī par citu pārvadājumu norisi, kas iespējami ar atsevišķu satiksmes ministra atļauju. Norāda, ka precizētas normas attiecībā uz sabiedriskā transporta lietošanu – par sejas aizsargmasku lietošanu un transportlīdzekļu aizpildīšanas noteikumu.

**Z.Liepiņa** informē par aktualitātēm saistībā ar Ekonomikas ministrijas kompetencē esošajiem jautājumiem – par iepirkumiem saistībā ar higiēnisko sejas masku iegādi, norāda, ka notiek darbs pie virknes procesu, kā atgriezties ārpus krīzes situācijā, kādas būtu rekomendācijas uzņēmējiem, kā turpināsies sociālā distancēšanās tirdzniecības centros un sabiedriskās ēdināšanas vietās.

**L.Lejiņa** informē par aktualitātēm saistībā ar izglītības jautājumiem – par klātienes konsultācijas procesu nodrošināšanu 9. klašu beidzējiem, par plānošanas darbu saistībā ar valsts pārbaudījumu norisi, informē par aktualitātēm saistībā ar sporta nodarbību atsākšanu. Norāda, ka kopā ar Veselības ministriju tiek veikts darbs, lai plānotu vasaras norises, kā arī iepazīstina ar aktualitātēm pirmsskolas izglītības jomā.

**A.Salmiņš** informē, ka Latvijas Pašvaldību savienības pārstāvji piedalās Starpinstitūciju darbības koordinācijas grupas sanāksmēs; norāda uz nepietiekamo individuālo aizsardzības līdzekļu skaitu; prognozē bērnudārzos lielāku pieaugumu vasarā; komentē par komunikāciju ar sabiedrību saistībā ar ierobežojumu atcelšanas paziņošanu.

**I.Piļāne** komentē par izlaidumu procesu organizēšanu skolās un individuālo aizsardzības līdzekļu lietošanu sabiedriskajā transportā, paužot Tiesībsarga biroja viedokli.

*A.Latkovskis un M.Baltmanis diskutē par Covid-19 uzliesmojumu sociālās aprūpes centrā Priekuļos, situāciju saistībā ar individuālās aizsardzības līdzekļu piegādi aprūpes centram, ar šo jautājumu saistīto komunikāciju. A.Latkovskis akcentē Pašvaldību savienības iesaistīšanas iespēju aktuālo jautājumu risināšanā.*

*I.Klementjevs un Z.Kalniņa-Lukaševica pārspriež ārkārtējās situācijas ierobežojumu atcelšanu Igaunijā, ierobežojumu atcelšanas ietekmi uz Latviju.*

*I.Klementjevs un J.Garisons diskutē par Aizsardzības ministrijas veikto centralizēto iepirkumu palīdzības sniegšanai Itālijas Republikai, Sanmarino Republikai, Spānijas Karalistei, J.Garisons precizē rīkojumā noteikto šī jautājuma kontekstā.*

*R.Bergmanis un M.Baltmanis diskutē par iespējamo inficēšanos bērnudārzā Valmierā. R.Bergmanis un I.Stepanova diskutē par sejas masku lietošanu, izmantojot sabiedrisko transportu, situācijas uzraudzību un risinājuma meklēšanu. R.Bergmanis akcentē stratēģiskās komunikācijas ar sabiedrību būtiskumu.*

**J.Rancāns** aicina deputātus balsot par komisijas sagatavoto Saeimas lēmuma projektu “Par Ministru kabineta 2020. gada 12. maija rīkojumu Nr. 257 un 2020. gada 14. maija rīkojumu Nr. 258, ar kuriem grozīts 2020. gada 12. marta rīkojums Nr. 103 “Par ārkārtējās situācijas izsludināšanu”

**Balsojums:**

*J.Rancāns – par, A.Blumbergs – par, E.Šnore – par, R.Bergmanis – par, I.Klementjevs – par, A.Latkovskis – par, M.Staķis – par, A.Zakatistovs – par, N.Žunna – par.*

**LĒMUMS:**

* Atbalstīt Saeimas lēmuma projektu “Par Ministru kabineta 2020. gada 12. maija rīkojumu Nr. 257 un 2020. gada 14. maija rīkojumu Nr. 258, ar kuriem grozīts 2020. gada 12. marta rīkojums Nr. 103 “Par ārkārtējās situācijas izsludināšanu”;
* lūgt Saeimas Prezidiju iekļaut komisijas sagatavoto lēmuma projektu tuvākās Saeimas ārkārtas sēdes darba kārtībā.

**4. Dažādi.**

*J.Rancāns un M.Staķis pārspriež plānoto militārās draudu analīzes un Valsts aizsardzības koncepcijas izskatīšanu komisijā.*

**J.Rancāns** slēdz sēdi.

Komisijas priekšsēdētājs J.Rancāns

Komisijas sekretārs E.Šnore

Sēdi protokolēja K.Bumbiere